
                                             ДЕТСКА ГРАДИНА ”МИР“
                                                                         гр.  Мездра, ул.”Св.св. Кирил и Методий” № 47,
                                                                         тел. 0876204600, e-mail:  info - 609159@edu.mon.bg


Утвърдил:………………………..
Цецка Йотова- директор ДГ „Мир“ гр. Мездра
Заповед № 32/ 15.09.2026г.


В Ъ Т Р Е Ш Н И    П Р А В И Л А 
за
дейността на 
учрежденския архив на ДГ „Мир“, гр. Мездра

Раздел І. Общи положения
Чл. 1. (1) Настоящите вътрешни правила уреждат организацията и осъществяването на дейността в учрежденския архив на Детска градина „Мир“, гр. Мездра, съгласно разпоредбите на:
1. Чл. 39 от Наредба № 8 от 11.08.2016 г. за информацията и документите за системата на предучилищното и училищното образование;
2. Чл. 42 от Закона за Националния архивен фонд (ЗНАФ);
3. Наредбата за реда за организирането, обработването, експертизата, съхраняването и използването на документите в учрежденските архиви на държавните и общинските институции. 
(2) Основната цел на правилата е осигуряване на унифицирано, бързо и качествено извършване на архивните операции, правилно съхранение и опазване на документалния фонд на детската градина. 
Чл. 2. (1) За учрежденския архив на детската градина се определя специално помещение за архивохранилище. (2) В определеното помещение за архивохранилище се съхраняват само архивни документи. Не се допуска съхраняването на други вещи и материали.
Чл. 3. (1) Директорът на детската градина определя със заповед длъжностно лице/лица, отговорни за приемането, съхраняването и използването на документите в архивохранилището. (2) Достъпът до архивохранилището и справките с вече архивираните документи се извършват по реда на Раздел ІІ от настоящите вътрешни правила.
Чл. 4. (1) При смяна на отговорното за архивохранилището лице наличните документи се предават, съответно приемат с опис и приемно-предавателен протокол.
Чл. 5. (1) Учрежденският архив изпълнява следните основни функции:
1. Приемане на завършените в деловодството документи;
2. Регистриране, систематизиране и съхраняване на приетите документи;
3. Предоставяне на документите за използване на вътрешни и външни потребители;
4. Участие в извършването на експертиза по ценността на документите.
Чл. 6. (1) Директорът на детската градина определя със заповед състава на Постоянно действаща експертна комисия (ПДЕК), чиито функции са дефинирани в Раздел ІІІ от настоящите правила.
Раздел ІІ. Приемане, регистрация и достъп до документите в учрежденския архив
Чл. 7. (1) Приключилите до 31-ви декември на текущата година дела от деловодството се предават в учрежденския архив до 30 юни на следващата календарна година, съгласно чл. 45 от Закона за Националния архивен фонд.
Чл. 8. (1) Документите се групират и оформят в дела съгласно утвърдената Номенклатура на делата на детската градина. (2) Отговорните лица организират подреждането на документите при спазване на следните правила:
1. Документите се групират в дела по видове и по преписки;
2. Документите в делата се подреждат в хронологичен ред;
3. Подреждането се извършва в папки, които са отчетливо надписани (наименование на институцията, индекс по номенклатурата, заглавие на делото, година, брой листове и срок за съхранение);
4. Към всяко дело с постоянен и дългосрочен срок се прилага вътрешен опис на документите.
Чл. 9. (1) Документацията се приема в архива с опис, подписан от предаващото лице и приемащото отговорно лице. (2) За приетите документи се изготвя приемно-предавателен протокол (по образец съгласно действащата нормативна уредба), неразделна част от който е описът на делата. (3) Постъпващите материали се регистрират в „Регистър на постъпленията“ (Образец № 2), който се води от длъжностното лице, отговарящо за архива. (4) Делата задължително се поставят в твърди папки или картонени кутии, които ги предпазват от прах, светлина и механични увреждания.
Чл. 10. (1) Достъп до документите в хранилището имат само длъжностните лица, отговарящи за архива. В тяхно присъствие достъп могат да имат лица, оторизирани да извършват контрол и ревизии. (2) Отговорното за архива лице проверява състоянието на документалните материали преди и след ползването им.
Чл. 11. (1) Външни потребители ползват документите от архива след писмено разрешение от директора на детската градина и при спазване на Закона за достъп до обществена информация (ЗДОИ) и Закона за защита на личните данни (ЗЗЛД).
Чл. 12. (1) Изнасянето на оригинални архивни документи извън сградата на детската градина се допуска по изключение само за нуждите на органите на съдебната власт, разследващите органи или контролните органи на МОН/РУО, след писмена заповед на директора. (2) За всяко изнасяне и връщане се изготвя приемно-предавателен протокол, в който се описват документите, определя се срокът на използване и се декларира ангажиментът за връщането им в първоначалния вид.
Чл. 13. (1) В архива задължително се водят следните регистрационни форми:
1. Регистър на постъпленията на архивни фондове/дела;
2. Дневник за посещение и използване на документите от архива.
Раздел ІІІ. Постоянно действаща експертна комисия (ПДЕК)
Чл. 14. (1) За организиране и провеждане на експертиза по ценността на документите, директорът създава със заповед Постоянно действаща експертна комисия (ПДЕК) в състав от председател, секретар и членове. (2) ПДЕК е помощен орган към директора за осъществяване на научно-методическата работа с документите в съответствие със ЗНАФ.
Чл. 15. (1) ПДЕК изпълнява следните задачи:
1. Разработва Номенклатура на делата на детската градина и я предлага за утвърждаване от директора след съгласуване с Регионалното управление на образованието (РУО) и Държавен архив – Враца;
2. Контролира правилното оформяне и своевременното предаване на документите в учрежденския архив;
3. Извършва ежегодна проверка на наличността и състоянието на документите в архива;
4. Провежда експертиза по ценността на документите с изтекъл срок на съхранение и изготвя актове за заделяне на документи за унищожаване;
5. Изготвя описи на документите с постоянен срок на съхранение, подлежащи на предаване в Държавния архив.
Важно: Актовете за заделяне на документи за унищожаване имат законна сила само след писмено одобрение от Държавен архив – Враца. До получаване на одобрението, документите не могат да бъдат физически унищожавани.
Раздел ІV. Номенклатура на делата
Чл. 16. (1) Номенклатурата на делата е систематичен класификационен списък на заглавията на делата, които се образуват в резултат на дейността на детската градина, с посочени срокове за тяхното съхранение. (2) Номенклатурата се изготвя от ПДЕК, съгласува се с Държавния архив и се утвърждава от директора на детската градина. (3) Номенклатурата на делата се въвежда в действие от 1 януари на съответната календарна година. Тя се преразглежда и актуализира при промяна във функциите и структурата на детската градина.
Раздел V. Правила за съхранение и поддръжка на архива
Чл. 17. (1) Директорът осигурява подходящо помещение за архивохранилище, което да бъде сухо, пожарообезопасено, защитено от наводнения и преки слънчеви лъчи. (2) Документите се подреждат върху стелажи по фондове, структурни секции и години, като се осигурява лесен достъп до всяко дело. (3) В помещението на архива се поддържа оптимален температурно-влажностен режим. (4) Два пъти годишно се извършва основно почистване на помещението, съчетано при необходимост с дезинфекция, дезинсекция и дератизация (ДДД).
Раздел VІ. Документи с фабрична номерация
Чл. 18. (1) Документите от задължителната документация на детската градина, в които фабрично са отпечатани серия и номер (съгласно Наредба № 8 на МОН), са документи с фабрична номерация. (2) Всяко приемане и предаване на документите по ал. 1 се извършва с двустранно подписан приемно-предавателн протокол за документи с фабрична номерация (съгласно Приложение № 5 от Наредба № 8). (3) Протоколът по ал. 2 се изготвя в четири екземпляра – за приемащата институция, за предаващата институция, за РУО и за МОН. В 10-дневен срок от изготвянето му предаващата институция представя екземпляра за МОН, а приемащата – за РУО. (4) Мястото за съхранение на тези протоколи се определя със заповед на директора. Срокът за съхранение на протоколите е 50 години.
Чл. 19. (1) Документите с фабрична номерация се отчитат ежегодно с „Отчет на документите с фабрична номерация“ (Приложение № 6 от Наредба № 8), изготвен в два екземпляра от комисия, определена със заповед на директора.
Чл. 20. (1) Документи с фабрична номерация, които са дефектни, сгрешени при попълването им или негодни за ползване, се унищожават от комисията. (2) За подлежащите на унищожаване бланки комисията съставя „Протокол за унищожени документи с фабрична номерация“, в който се вписват видът и количеството им. (3) Унищожаването се извършва, като се изрязват отпечатаните серия и фабричен номер от бланките и се залепват върху самия протокол. Върху всеки залепен номер се поставя печатът на детската градина. Залепените номера са неразделна част от протокола, а останалата част от бланките се унищожава физически (чрез шредиране или изгаряне). (4) Комисията подписва протокола и го предава на директора на институцията за утвърждаване.
Раздел VІІ. Архивиране на документи по управление на качеството и контролната дейност
Чл. 21. (1) Документите, създадени от други вътрешни комисии в ДГ (включително по качеството, индикативни рамки и самооценка), подлежат на задължително архивиране в учрежденския архив след приключване на съответната учебна/календарна година. (2) На предаване в архива по реда на настоящите правила подлежат следните документи:
1. План за работа на комисията по качеството/индикативна рамка;
2. Междинни и годишни доклади за качеството на образованието;
3. Планове за проследяване на мерки по качеството;
4. Протоколи за степен на съответствие на състоянието с изискванията за качество;
5. Констативни протоколи от срещи и съответствия по дейности и направления.
Раздел VІІІ. Заключителни разпоредби
§ 1. Настоящите вътрешни правила са разработени в съответствие с действащата нормативна уредба към 2026 г. и отменят всички предходни правила за дейността на архива на ДГ „Мир“, гр. Мездра. § 2. Контролът по изпълнението на настоящите правила се осъществява от директора на детската градина или упълномощено от него лице.

